hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy fr hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Տնակները քարտեզագրված են, մնում է պետական աջակցության մեթոդոլոգիան ու առաջնահերթության մեխանիզմները մշակել
— Այսինքն, որոշվում է ԲԳՎ ծրագրո՞վ աջակցություն ցուցաբերել:
— Ոչ միայն ԲԳՎ-ով, այլ մեխանիզմներն ևս ընդունելի են… Եթե, օրինակ, տնակներ կան, որոնք արդեն կիսով չափ կառուցապատվել են ու, եթե այդ տնակները չեն գտնվում այնպիսի հանրային սեփականություն հանդիսացող տարածքներում, որոնք անհնարինություն են առաջացնում, ապա գումար կտրվի, որպեսզի տունը կառուցեն, ավարտին հասցնեն: Եթե այդ վայրում չի ուզում, մեկ ուրիշ բնակավայրում է նախընտրում, ապա այդկերպ լուծում գտնել: Այսպիսի մանր ու մեծ հարցերի քննարկում էր:
— Պարոն մարզպետ, մինչև հուլիսի վերջ Գյումրիում պետք է քարտեզագրվեին ժամանակավոր կացարանները, տնակներում բնակվելու պատճառներն ու նման այլ հարցերը: Այս ուղղությամբ ի՞նչ քննարկում եղավ:
— Այո, վարչապետի կողմից հանձնարարական էր տրվել, և զեկույցով ներկայացվեց պատկերը, որը հնարավորություն պիտի տա ստեղծելու առաջնահերթությունները պարզելու գործիքները, երբ գանք տնակներում ապրող մարդկանց խնդիրներին, ապա ինչ առաջնահերթություներով ու չափորոշիչներով ենք շարժվելու: Վերցնելու ենք մի տարածք, ու կարևորություն համարելով՝ այդտեղի՞ց սկսենք, թե՞ շարժվում ենք, օրինակ, սոցիալական կրետերիաներով: Հենց այս տեսանկյունից վարչապետի կողմից հանձնարարական էր տրվել՝ ստեղծել մի գործիք, որը հնարավորություն կտա՝ ունենալ կոմպլեքս պատկերացում. և՛ քաղաքաշինական, և՛ տարածքի իրավական կարգավիճակի, և՛ տարածքի տնտեսական բաղադրիչի, և՛ տնակներում ապրող մարդկանց սոցիալական կարգավիճակի: Սա հնարավորություն կտա հասկանալու, թե որ մեթոդով ենք շարժվելու: Մենք այս գործիքով շարունակական աշխատելու ենք Քաղաքաշինական պետական կոմիտեի հետ, հատկապես Գյումրիում: Լուծումներ կան, որոնք ֆինանսական ծախսեր չեն պահանջում, լուծումներ էլ կան, որ նյութական ծախսերի հետ են կապված: Օրինակ, մենք պետք է շատ լուրջ ու խորը վերլուծենք դատարկ տնակների խնդիրը, մեխանիզմներ մշակենք, որպեսզի հնարավոր լինի քայլ առ քայլ առաջ գնալ: Կան տնակներ, որոնք գտնվում են քաղաքի սեփականություն հանդիսացող այն հողերի վրա, որոնք այս պահին հնարավոր է տրամադրելու: Մի խոսքով, կարծում եմ, արդյունավետ աշխատանք է կատարվել, ու քայլ առ քայլ լուծումներ կտրվեն:
— Ի վերջո, հստակ թիվ ֆիքսվե՞ց՝ քանի՞ տնակային տնտեսություն կա:
— Գյումրիում հաշվառման արդյունքում թիվը 2800-ի կարգի է, բայց բանն այն է, որ ընթացքում պատկերը ֆիզիկապես փոխվում է. ասենք, «Գյումրին առանց տնակների» հիմնադրամի, «Շիրակ կենտրոնի», անհատ բարերաների միջնորդությամբ թիվը սկսում է տատանվել: Օրինակ, այս շաբաթվա մեջ 5 տնակի հարց փոխվեց: Եվ շատ կարևոր է, որ արդեն հնարավորություն կա օն-լայն նավիգացիոն համակարգով հետևել տնակների հետ տեղի ունեցող տեղաշարժերը: Ես կարծում եմ, թվերն արդեն այդչափ կրիտիկական կարևոր չեն, որքան կարևոր են այն մեխանիզմները, որոնց հնարավորությամբ անօթևաններին օր առաջ ազատելու ենք տնակներից:
— Նախորդ քննարկումներից մեկի ժամանակ Քաղաքաշինական պետական կոմիտեի նախագահը խոսել էր կառուցապատող—բնակարանի գնորդ թեմայից: Սա Գյումրիում հնարավոր համարո՞ւմ եք:
— Խոսքը պետական կամ ոչ պետական գործիքակազմին է վերաբերում, որը Երևանում այսօր շատ լավ աշխատում է: Սա պետության կողմից ոչ ուղղակի ֆինանսական ներդրում պահանջող գործիքակազմի մասին է: Նույնն է, որ առաջարկվում է աշխատող մարդկանց համար հիփոթեքային արտոնյալ պայմաններով վարկ: Այն վերաբերում է թե՛ մասնավորի կողմից, թե՛ պետական աջակցությամբ իրականացվող բնակարանաշինության պայմաններում մատչելի պայմաններով բնակարանների գնմանը, երբ աշխատող քաղաքացին վճարում է մայր գումարը, իսկ տոկոսները վճարվում են նրա վճարած հարկերից: Այս առումով մենք բավականին լուրջ ակնկալիքներ ունենք, և հենց հիմա ես բանակցում եմ մեկ մասնավոր կազմակերպության հետ, որը հետաքրքրված է նոր բնակարանների կառուցապատումով, ու վերը նշածս տրամաբանությամբ՝ վաճառել: Եթե մենք տնակներում ապրողների մասով դիտարկենք, ապա կանխավճարային գումարների և ժամկետների առումով դեռ քննարկելի է: Ամեն դեպքում, էլի եմ կրկնում, կունենանք մի քանի մեխանիզմ. թե՛ ԲԳՎ, թե՛ սոցիալական բնակարաններ, թե՛ բնակարանաշինություն:
— Իսկ վթարային շենքերի հետ կապվա՞ծ…
— Վթարայինների հետ կապված առանձին քննարկում է եղել: Պետությունը որոշում է այն համայնքում, այն միջավայրում, որտեղ ծավալները բավականին մեծ են, օրինակ՝ Գյումրին, ապա այս խնդիրն առնել ուշադրության կենտրոն և պետական միջոցներով աջակցություն ցուցաբերել: Հետո, նկատի առեք, որ վթարայիններում գրանցված մարդիկ կան, որոնք ստիպված տեղափոխվել են տնակներ: Այնպես որ, զուգահեռ հարցերի լուծում կտրվի:
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
ՀՀ, Գյումրի, Իսահակյան փ., 76
(+374 312) 6 72 56
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: